260.05 REGOLAMENTI DWAR IL-ĠURAMENT TAL-KARIGA (UFFIĊJALI TAL-ĦABS) L-AVVIŻ LEGALI 162 tal-2013, kif emendati bl-Avviż Legali 116 tal-2017. L-AVVIŻ LEGALI 162 tal-2013, kif emendati bl-Avviż Legali 116 tal-2017. 1. Titolu. It-titolu ta’ dawn ir-regolamenti huwa r-Regolamenti dwar il-Ġurament tal-Kariga (Uffiċjali tal-Ħabs). 2. Ġurament tal-Kariga ta’ Uffiċjali ġodda tal-Ħabs. (1) Qabel ma jibda’ jaqdidmirijiet u meta jinħatar, kull uffiċjal tal-ħabs, jew li jkun imdaħħal mill-ġdid, għandu jieħu l-ġurament tal-kariga li hemm fl-Iskeda. (2) Il-ġurament jittieħed u jiġi ffirmat mill-uffiċjali kollha quddiem persuna li jkollha s-setgħa kif imiss bil-liġi li tagħti ġurament jew quddiem id-Direttur. 3. Ġurament tal-Kariga ta’ Uffiċjali li diġà qed iservu Emendat: A.L.116 tal-2017. (1) Kull uffiċjal tal-ħabs li fid-data meta jidħlu fis-seħħ dawn ir-regolamenti ikun diġà fis-servizz għandu, sa mhux aktar tard mill-31 ta’ lulju 2017, jieħu l-ġurament tal-kariga li hemm fl-Iskeda. (2) Il-ġurament jittieħed u jiġi ffirmat mill-uffiċjali kollha quddiem persuna li jkollha s-setgħa kif imiss bil-liġi li tagħti ġurament jew quddiem id-Direttur.